CELEX: C2007/056/34
Language: hu
Date: 2007-03-10 00:00:00
Title: C-524/06. sz. ügy: Az Oberverwaltungsgericht für das Land Nordrhein-Westfalen által 2006. december 28-án benyújtott előzetes döntéshozatal iránti kérelem – Heinz Huber kontra Németországi Szövetségi Köztársaság

10.3.2007   
            
            
               HU
            
            
               Az Európai Unió Hivatalos Lapja
            
            
               C 56/19
            
         Az Oberverwaltungsgericht für das Land Nordrhein-Westfalen által 2006. december 28-án benyújtott előzetes döntéshozatal iránti kérelem – Heinz Huber kontra Németországi Szövetségi Köztársaság
   (C-524/06. sz. ügy)
   (2007/C 56/34)
   Az eljárás nyelve: német
   A kérdést előterjesztő bíróság
   Oberverwaltungsgericht für das Land Nordrhein-Westfalen
   Az alapeljárás felei
   
      Felperes: Heinz Huber
   
      Alperes: Németországi Szövetségi Köztársaság
   Az előzetes döntéshozatalra előterjesztett kérdés
   A külföldi uniós polgárok személyes adatainak központi nyilvántartásban történő általános feldolgozása összeegyeztethető-e:
   
               a)
            
            
               a tagállamok területén való szabad mozgáshoz és tartózkodáshoz való jogukat (az EK 12. cikk első bekezdése, összefüggésben az EK 17. cikknek és az EK 18. cikk (1) bekezdésének a rendelkezéseivel) gyakorló uniós polgárok állampolgárság alapján történő megkülönböztetésének tilalmával,
            
         
               b)
            
            
               valamely tagállam állampolgárainak egy másik tagállam területén történő szabad letelepedésére vonatkozó korlátozás tilalmával (az EK 43. cikk első bekezdése),
            
         
               c)
            
            
               a személyes adatok feldolgozása vonatkozásában az egyének védelméről és az ilyen adatok szabad áramlásáról szóló, 1995. október 24-i 95/46/EK európai parlament és tanácsi irányelv (1) 7. cikkének e) pontjában megfogalmazott szükségesség követelményével?
            
         
      (1)  HL L 281., 31. o.; magyar nyelvű különkiadás 13. fejezet, 15. kötet, 355. o.